N o v é   z n e n i e 
N á v r h 
N A R I A D E N I E  V L Á D Y
Slovenskej republiky
z ……….. 2006
o technických požiadavkách na držadlá pre spolucestujúcich na dvojkolesových  motorových vozidlách 
Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16, § 7 ods. 19 a § 8 ods. 24 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov nariaďuje:
§ 1
(1) Toto nariadenie vlády sa vzťahuje na dvojkolesové motorové vozidlá uvedené v osobitnom predpise) (ďalej len „vozidlo“) a upravuje podrobnosti o ich typovom schválení ES vzťahujúcom sa na držadlový systém pre spolucestujúcich vo forme popruhu alebo rukoväte (ďalej len „držadlo pre spolucestujúcich“).
(2) Ak je vozidlo upravené na prepravu spolucestujúcich, musí byť vybavené držadlom pre spolucestujúcich.
§ 2
Držadlá pre spolucestujúcich musia spĺňať technické požiadavky ustanovené v bodoch 1.1 a 1.2 prílohy smernice Rady 93/32/EHS zo 14. júna 1993 o držadlách pre spolucestujúcich na dvojkolesových motorových vozidlách v znení smernice Komisie 1999/24/ES (ďalej len „smernica“).
§ 3
(1) Udelenie typového schválenia ES komponentu) pre typ držadiel pre spolucestujúcich alebo typového schválenia ES vozidla) pre typ vozidla vzťahujúceho sa na držadlá pre spolucestujúcich sa nesmie zamietnuť, ak sú splnené technické požiadavky podľa tohto nariadenia vlády. 

(2) Ak sa žiadosť o udelenie typového schválenia ES komponentu pre typ držadiel pre spolucestujúcich nepredkladá spolu so žiadosťou o typové schválenie ES vozidla, žiadateľ musí priložiť informačný dokument, v ktorom vyplní body 0.1, 0.2, 0.4 až 0.6 časti A a body 1.4 až 1.4.2 vrátane časti B informačného dokumentu, ktorého vzor je uvedený v osobitnom predpise.)
(3) Štátny dopravný úrad) vydá osvedčenie o typovom schválení ES komponentu pre typ držadiel pre spolucestujúcich podľa vzoru ustanoveného v doplnku 2 prílohy smernice. 
(4) Na postup pri udelení typového schválenia ES komponentu pre typ držadiel pre spolucestujúcich a na podmienky voľného pohybu vozidiel sa okrem tohto nariadenia vlády použije postup podľa osobitného predpisu.)
§ 4
Príslušný štátny orgán) nesmie odmietnuť ani zakázať 
a)	uvedenie typu vozidla na trh, jeho evidenciu alebo uvedenie do prevádzky v premávke na pozemných komunikáciách z dôvodov vzťahujúcich sa na držadlá pre spolucestujúcich, ak sú splnené požiadavky podľa tohto nariadenia vlády,
b)	uvedenie typu držadiel pre spolucestujúcich na trh alebo do prevádzky v premávke na pozemných komunikáciách, ak sú splnené požiadavky podľa tohto nariadenia vlády.
§ 5
	Týmto nariadením vlády sa preberá právny akt Európskych spoločenstiev uvedený v prílohe.
§ 6
	Toto nariadenie vlády nadobúda účinnosť 15. februára 2006.